पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. मेट्रो के लिए चंडीगढ़, पंजाब और हरियाणा स्पेशल पर्पज व्हीकल (एसपीवी) गठित करने को तैयार हो गए हैं। शुक्रवार को चंडीगढ़ और दोनों राज्यों की मीटिंग में इसका नाम चंडीगढ़ ट्राईसिटी मल्टी-मॉडल ट्रांसपोर्ट कॉर्पोरेशन तय कर दिया गया।
यूटी गेस्ट हाउस में एडवाइजर केके शर्मा की अध्यक्षता में हुई बैठक में तय हुआ कि एसपीवी एक फोकल प्वाइंट की भांति काम करेगा। अब प्रशासन मिनिस्ट्री ऑफ अर्बन डेवलपमेंट को तीनों पार्टनर्स की सहमति के बारे में सूचित करेगा। मिनिस्ट्री ने चंडीगढ़, पंजाब और हरियाणा को मिलकर इस प्रोजेक्ट के लिए सहमति बनाने को कहा था।
ड्राफ्ट एमओयू तैयार
मिनिस्ट्री ऑफ अर्बन डेवलपमेंट ने मेट्रो प्रोजेक्ट के लिए एक ड्राफ्ट एमओयू प्रशासन को सौंपा था। शुक्रवार को इस ड्राफ्ट एमओयू की कॉपी पंजाब और हरियाणा के अफसरों को सौंप दी गई। पंजाब, हरियाणा और चंडीगढ़ के बीच सहमति के बाद ही इस एमओयू को फाइनल किया जाएगा।
एमओयू में मेट्रो प्रोजेक्ट में तीनों की हिस्सेदारी, मेट्रो के रूट प्लान, स्पेशल पर्पज व्हीकल की वर्किंग के बारे में बताया गया है। एमओयू फाइनल होने के बाद इस पर मिनिस्ट्री आफ अर्बन डेवलपमेंट, चंडीगढ़, पंजाब तथा हरियाणा हस्ताक्षर करेंगे।
सीनियर अफसर थे मौजूद
बैठक में फाइनेंस सेक्रेटरी वीके सिंह, निगम कमिश्नर वीपी सिंह, चीफ इंजीनियर एसके चड्ढा, चीफ आर्किटेक्ट सुमित कौर, ज्वाइंट सेक्रेटरी होम एमएम सभ्रवाल, पंजाब के सेक्रेटरी अर्बन प्लानिंग ए वेणु
प्रसाद, गमाडा के चीफ एडमिनिस्ट्रेटर अजय कुमार सिन्हा, हरियाणा के अर्बन प्लानिंग विभाग के फाइनेंशियल कमिश्नर टीसी गुप्ता, टाउन एंड कंट्री प्लानिंग डिपार्टमेंट के डायरेक्टर जनरल अनुराग रस्तोगी भी बैठक में मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva zho_Hant eng_Latn